આણંદ જિલ્લાના પેટલાદ તાલુકામાં રહેતા અને ટ્રાવેલ્સનો વેપાર કરતા પ્રતીકભાઇ મૂકેશભાઇ સોનીએ રામોલ પોલીસ સ્ટેશનમાં ત્રણ શખ્સો વિરુદ્ધમાં અપહરણનો ગુનો દાખલ કર્યો છે. પ્રતીકભાઇએ ફરિયાદમાં કરેલા આક્ષેપ પ્રમાણે પ્રતીકભાઇએ રાકેશ નામના શખ્સ પાસેથી બે ઇકો ગાડી ભાડેથી ફેરવવા માટે લીધી હતી. તારીખ ૩૦ નવેમ્બરના રોજ સાંજના ચારેક વાગ્યાની આસપાસ પ્રતીકભાઇ તેના મિત્ર મુસાભાઇને જમાલપુર શાકમાર્કેટ પાસે મળવા માટે ગયા હતા. તે સમયે મુસાએ પ્રતીકભાઇને જણાવ્યું હતું કે અ‌‌કી નામના વ્યકિતએ મારો મોબાઇલ ફોન લઇ લીધો હતો, જેથી આપણે સીટીએમ જઇને મોબાઇલ ફોન પાછો લેતા જઇએ. મુસાભાઇની વાત માનીને પ્રતીકભાઇ રિક્ષામાં બેસીને અકી પાસે મોબાઇલ ફોન લેવા માટે ગયા હતા.